钦定古今图书集成/明伦汇编/官常典/第741卷 > 戎良翰
## 钦定古今图书集成/明伦汇编/官常典/第741卷 > 戎良翰

按《宁波府志》：“良翰，定海县学增广生。资性峻介，义不
苟合，素以忠孝自期许。嘉靖丙辰，倭夷大掠内地，遂陷慈谿。良翰家灵绪，联慈壤甚迩，乃倡义集兵，仅得
百馀人，与贼格杀，斩首二级，贼披靡而去。已又遇贼
于丘洋，良翰奋勇力战，贼方蚁集，竟不能支，遂为流
矢所中，立死。监司为之礼葬，表其门云。”